
Ieinteresētiem pretendentiem

[bookmark: _Hlk151019070]Par atklātu konkursu Nr. RS2026/072/AK
“Rūpnieciski izolēto materiālu piegāde objektam – siltumtīklu izbūve no Zaķusalas līdz ēkām Lucavsalas ielā 5, Rīgā”
 – atbildes uz jautājumiem

Ar šo vēstuli sniedzam atbildi uz pretendenta uzdoto jautājumu par atklātu konkursu “Rūpnieciski izolēto materiālu piegāde objektam – siltumtīklu izbūve no Zaķusalas līdz ēkām Lucavsalas ielā 5, Rīgā” (iepirkuma identifikācijas Nr.RS2026/072/AK) (turpmāk – Konkurss).
Saskaņā ar Konkursa nolikuma 2.sadaļas “Iepirkuma procedūras dokumentu saņemšana un informācijas apmaiņas kārtība” 2.2.punktu, sniedzam atbildi:
1. Jautājums: Materiālu specifikācijas būvprojektā norādīta Pozīcija Nr. 2 – Rūpnieciski izolētas tērauda caurules Ø711/1000mm ar kontrolsistēmas vadiem (L=9,5m).
Cauruļu standarta rūpnieciskais garums ir 12 m. Garums 9,5 m nav standarta un ražotāji to nesedz kā gatavu produkciju, tādēļ tas prasītu individuālu izgatavošanu un ievērojami palielinātu izmaksas un piegādes termiņus. Turklāt šāds nestandarta garums faktiski ierobežo konkurenci, jo to spēj piegādāt tikai viens ražotājs, kas neatbilst atklāta konkursa principiem. Lūdzam apstiprināt, vai piedāvājumā drīkst norādīt standarta garumu L=12 m vietā, ar attiecīgu daudzuma pārrēķinu?
Komisijas atbilde: Materiālu specifikācija ir būvprojekta “Siltumtīklu izbūve no Zaķusalas līdz ēkām Lucavsalas ielā 5, Rīgā” (BIS-BL-883537-124308) sastāvā. Visi norādītie materiāli jāpiegādā atbilstoši būvprojektam un saskaņā ar tehniskās specifikācijas (nolikuma 6.pielikums) prasībām. Lūdzam skatīt būvprojektu.
2. Jautājums: Materiālu specifikācijas būvprojektā norādīta Pozīcija Nr. 5 – Rūpnieciski izolētas tērauda caurules Ø324/560/610mm ar protektoru un kontrolsistēmas vadiem (L=7m).
2a. Garums:  Cauruļu standarta rūpnieciskais garums ir 6 m. Garums 7 m nav standarta un ražotāji to nesedz kā gatavu produkciju. Arī šajā gadījumā garums 7 m ir pieejams tikai viena ražotāja sortimentā, kas faktiski ierobežo konkurenci un neatbilst atklāta konkursa principiem. Lūdzam apstiprināt, vai piedāvājumā drīkst norādīt standarta garumu L=6 m vietā, ar attiecīgu daudzuma pārrēķinu.
2b. Izmērs Ø324/560/610mm: Standarta apvalka (PE) ārējie diametri caurulei Ø324 ir vai nu 560 mm, vai 630 mm. Apzīmējums 610 mm nav standarta izmērs ražotāju sortimentā. Lūdzam paskaidrot, ko nozīmē šis trešais cipars – vai 610 mm ir protektora ārējais diametrs, vai kāds cits izmērs, un vai kā alternatīvu drīkst piedāvāt standarta apvalka izmēru Ø630 mm?
Komisijas atbilde: Materiālu specifikācija ir būvprojekta “Siltumtīklu izbūve no Zaķusalas līdz ēkām Lucavsalas ielā 5, Rīgā” (BIS-BL-883537-124308) sastāvā . Visi norādītie materiāli jāpiegādā atbilstoši būvprojektam un saskaņā ar tehniskās specifikācijas (nolikuma 6.pielikums) prasībām. Izmērs Ø324/560/610mm ir rūpnieciski izolētā caurule Ø324/560 ar protektoru Ø610 (SAT-7, siltumtīklu Dn250, Dn300mm garenprofils Laivu un Lucavsalas ielas). Lūdzam skatīt būvprojektu.
3. Jautājums: Materiālu specifikācijas būvprojektā norādītas Pozīcijas Nr. 61 un 62 – Cauruļvadu starpposma elements ar kabeļa izvadu L=1,0 m (Ø324/560mm un Ø711/1000mm).
Lūdzam precizēt, kas ir "cauruļvadu starpposma elements ar kabeļa izvadu" – kāda ir šī elementa konstrukcija un funkcija? Vai tas ir speciāls starpliktnis ar signalizācijas kabeļa izvadu, ko integrē cauruļvada posmā? Vai šī pozīcija atbilst ražotāja standarta kataloga produktam, vai arī tas ir individuāli pasūtams izstrādājums?
Komisijas atbilde: Lūdzam skatīt būvprojekta “Siltumtīklu izbūve no Zaķusalas līdz ēkām Lucavsalas ielā 5, Rīgā” (BIS-BL-883537-124308) skaidrojošo aprakstu un tehniskos risinājumus.
Papildus informējam, ka saskaņā ar Nolikuma 2.pielikuma PRETENDENTU ATLASES UN KVALIFIKĀCIJAS PRASĪBAS 1.5.punkta prasībām pretendentam jābūt preces izplatīšanas un garantijas saistību uzturēšanas tiesībām Latvijas Republikā vai Eiropas Savienības teritorijā.

